Хомск

Хомск (, ) — аграгарадок у Драгічынскім раёне Брэсцкай вобласці. Адміністрацыйны цэнтр Хомскага сельсавета.

 Гісторыя 
Упершыню згадваецца як вёска Здзітаўскай воласці пад 1518 годам. У 1551—1552 гадах Хомск стаў мястэчкам.

Паводле адміністрацыйна-тэрытарыяльнай рэформай 1565—1566 гадоў у складзе Пінскага павета Берасцейскага ваяводства. Належаў Нарушэвічам, Дольскім, Вішнявецкім, Агінскім. 

Падчас вайны 1654-1667 гадоў, у сакавіку 1660 года спалены атрадам маскоўскага войска Івана ХаванскагаВолкаў М., Ліневіч С. Гісторыя і ваенны патэнцыял Жаберскага замка паводле пісьмовых і археалагічных крыніц // Архіварыус. 2016. Вып. 15. — С. 127—128..

З Хомска 30 жніўня (10 верасня) 1771 года вялікі гетман літоўскі М. К. Агінскі заклікаў разрозненыя сілы канфедэратаў злучыцца для абароны «веры, вольнасці і незалежнасці»Анішчанка, Я. Сталавіцкая бітва 1771 / Яўген Анішчанка // Энцыклапедыя гісторыі Беларусі: У 6 т. / Беларус. Энцыкл.; Рэдкал.: Г. П. Пашкоў (галоўны рэд.) і інш.; Маст. Э. Э. Жакевіч. Т. 6. Кн. 1: Пузыны — Усая. — Мн.: БелЭн, 2001. — 591 с.: іл. — С. 396. — ISBN 985-11-0214-8.. З 1793 года Хомск цэнтр графства.

Пасля трэцяга падзелу Рэчы Паспалітай (1795) у складзе Расійскай імперыі, цэнтр воласці Кобрынскага павета Гродзенскай губерні. У 1797 годзе Войцах Пуслоўскі заснаваў у Хомску суконную фабрыку, якая дзейнічала да 1838 года — С. 46..

У 1872—1875 гадах пабудавана мураваная царква па праекце архітэктара К. УвядзенскагаБарановский Г. В. Юбилейный сборник сведений о деятельности бывших воспитанников Института гражданских инженеров (Строительного училища) 1842—1892. С. 54-55 . З 1879 года дзейнічала паштовая станцыя.

Паводле Рыжскага мірнага дагавора (1921) ў складзе міжваеннай Польскай Рэспублікі, цэнтр гміны Драгічынскага павета Палескага ваяводства.

З 1939 года ў складзе БССР, з 12 кастрычніка 1940 года цэнтр сельсавета.

Падчас 2-й сусветнай вайны ў ліпені 1943 года акупанты спалілі 470 дамоў, загубілі 1760 чалавек.

У 1988 годзе паблізу Хомска створана аднайменнае вадасховішча.

 Эканоміка 
У 1997 годзе ў Хомску створана сумеснае беларуска-расійскае прадпрыемства па вытворчасці мінеральных і пітных водаў «Фрост».

 Насельніцтва 
 1941 год — 496 двароў, 2556 жыхароўХомск .
 2003 год — 394 двары, 1155 жыхароў.

 Памятныя мясціны 
 Магіла ахвяр фашызму.
 Магіла камандзіра партызанскага атрада Я. Г. Макарэвіча.
 Свята-Пакроўская царква (1990)

 Вядомыя асобы 
 Самуэль Карэліц (; 1900—1980, Нью-Ёрк) — амерыканскі вучоны ў галіне педыятрыі.
  (1886—1960) — амерыканскі інжынер-мостабудаўнік.
 Серж Таненбаум (; 1891—1969) — французскі скрыпач. Бацька Жэрара Уры.
  (1905—2000) — ізраільскі дзяржаўны дзеяч. Мэр Тверыі (1950—1965, 1969—1978).

 Крыніцы 

 Літаратура 
  — С. 46.

 Спасылкі 

Катэгорыя:Хомскі сельсавет
Катэгорыя:Населеныя пункты Драгічынскага раёна
Катэгорыя:Пуслоўскія
Катэгорыя:Мястэчкі Берасцейскага ваяводства